**ANEXA NR. 1**

**la Hotărârea Consiliului local al municipiului Satu Mare**

**Nr.278/7.11.2018**

Caracteristicile principale şi indicatorii tehnico-economici ai obiectivului de investiţie:

**,,TRANSFORMAREA ZONEI DEGRADATE A MALURILOR SOMEȘULUI ÎNTRE CELE DOUĂ PODURI RUTIERE ÎN ZONĂ DE PETRECERE A TIMPULUI LIBER PENTRU COMUNITATE”**

Denumirea obiectivului de investiţie: **„Transformarea zonei degradate a malurilor Someșului între cele două poduri rutiere în zonă de petrecere a timpului liber pentru comunitate”**

Elaborator: S.C. NIRVANA STUDIO S.R.L. Satu Mare

Proiect nr. 10/2018,

Persoana juridică achizitoare: Municipiul Satu Mare,

Ordonatorul principal de credite: Primăria municipiului Satu Mare,

Amplasamentul obiectivului: Zona studiată se află în centrul municipiului Satu Mare, zona inundabilă a râului Someș, și este delimitată de baza digurilor de protecție și aliniamentele celor două poduri rutiere (Decebal și Golescu).

**INDICATORII TEHNICO – ECONOMICI**:

Valoarea totală a investiției: **7.146.660,32** lei (fără TVA), din care:

Construcții-Montaj: **5.156.828,73** lei (fără TVA).

Eşalonarea investiţiei:

Anul I: **7.146.660,32** lei (fără TVA).

Durata de realizare a investiţiei 12 luni:

* 3 luni pentru realizarea și aprobarea proiectului,
* 9 luni faza de execuție.

**CARACTERISTICI:**

Suprafaţa totală a terenului care face obiectul studiului (cele două maluri) este de **57998 mp**.

Obiective specifice corespunzătoare priorității de investiții sunt:

* Reconversia şi refuncţionalizarea terenurilor degradate;
* Creșterea suprafețelor de spații verzi accesibile publicului larg;
* Îmbunătăţirea calităţii şi aspectului natural al zonei;
* Îmbunătăţirea calităţii petrecerii timpului liber pentru locuitorii municipiului;
* Revitalizarea zonei ţintă;
* Valorificarea potenţialului turistic, de agrement, sportiv al culoarului Someşului;
* Creşterea calităţii actului cultural, social şi educaţional;
* Creşterea siguranţei locuitorilor, reducerea infracţionalităţii.

Proiectul propus vizează reabilitarea integrală a amplasamentului studiat. Astfel, se identifică următoarele categorii de lucrări care se propun a fi realizate:

**MAL DREPT**

Pentru realizarea zonei de parc de pe malul drept s-au propus următoarele lucrări specifice:

* Nivelarea terenului şi însămânţarea gazonului pe platformele orizontale dintre taluzurile malului drept unde urmează a fi realizate aleea principală şi poteca;
* Gazonarea terenului între dalele aleilor, potecii şi piaţetelor;
* Salubrizarea terenului degradat, cosire şi însămânţare iarbă;
* Toaletare copaci existenţi.

Se propune realizarea unei alei pietonale principale din dale tip lespezi de beton aşezate în fâşii ţesute intercalate cu fâşii de zonă verde - gazon. De-a lungul acestei alei pietonale s-au propus **şase puncte de interes** după cum urmează:

1. Loc de joacă pentru copii 558 mp;
2. Zonă de fitness în aer liber 163 mp;
3. Două zone ponton;
4. Scena evenimente cu gradene 125,81 mp scenă + gradenă de 500 de locuri;
5. Pavilion expoziţional suprafaţă construită de 220,82 mp şi suprafaţa utilă de 200,92 mp;
6. Zona socializare tineret - la hamace.

Se propune realizarea următoarelor căi de circulaţie/accese:

* Alee pietonală;
* Potecă;
* Rampă pentru persoane cu dizabilităţi;
* Scara acces ponton;
* Scara acces zona fitness.

**MAL STÂNG**

Pentru realizarea zonei de parc de pe malul stâng s-au propus următoarele lucrări specifice:

* Nivelarea terenului şi însămânţarea gazonului pe platforma orizontală dintre baza digului şi primul taluz din partea superioară a malului stâng;
* Salubrizarea terenului degradat, cosire şi însămânţare iarbă;
* Toaletare copaci existenţi;
* Refacerea aleii existente şi dotarea acesteia cu bănci coşuri de gunoi şi un sistem de iluminat cu stâlpişori pitici cu rol de ghidare şi marcare a traseului.

**•Finanţarea obiectivului:** POR 2014-2020.

Primar, Şef Birou C.T.S.L.

Kereskényi Gábor ing. Criste Florin Călin

Preşedinte de şedinţă Secretar

Glodean Enicő Mihaela Maria Racolța